जनता से जुड़ें मुद्दों पर कैसे राजनीति होती है। इस बात का अहसास भी समाजवादी सरकार और पार्टी के रवैये से समझा जा सकता है। एक तरफ तो समाजवादी पार्टी कांग्रेसी गठबंधन वाली मनमोहन सरकार को अपना समर्थन दे रही है तो दूसरी तरफ अखिलेश यादव कहते हैं कि कांग्रेस के कारण मंहगाई बढ़ी है। उत्तर प्रदेश विकास के पथ पर अग्रसर है किन्तु केन्द्र से अपेक्षित मदद नहीं मिल रही है। अपने साधनों से हमने अपने ज्यादातर चुनावी वायदे पूरे कर दिए हैं और शेष भी शीघ्र पूरे हो जाएगें। प्रदेश में कानून व्यवस्था पहले से बेहतर हैं। रोजगार के अवसरों के सृजन के लिए औद्योगिक वातावरण बन रहा है। प्लास्टिक सिटी बनने से स्थानीय नौजवानों को रेाजगार हासिल होगा।